สวัสดีครับ ในบทนี้ผมจะพูดถึงเรื่องแมวต่อนะครับ แต่ว่าไม่ใช่แมว ที่เป็นแมวจริง ๆ นะครับ เป็นแมวที่อยู่ในการ์ตูนเรื่องหนึ่ง ชื่อว่า โดเรม่อน นะครับ คนไทยชอบเรียกว่า โดเรม่อน แต่ว่าจริง ๆ แล้วมันชื่อว่า โดราเอม่อน นะครับ โดราเอม่อน เป็นการ์ตูนที่ดังมาก ๆ ในเมืองไทย ซึ่งผมมั่นใจว่า เด็กร้อยละเก้าสิบเก้า รู้จักการ์ตูนเรื่องนี้ดี แต่ผมก็ไม่แน่ใจนะครับว่า โดเรม่อนมันดังในเมืองนอกด้วยหรือเปล่า โดเรม่อนเป็นแมวที่มาจากโลกอนาคต เป็นแมวหุ่นยนต์นะครับ ไม่ใช่แมวจริง ๆ แล้วก็เป็นแมวที่กลัวหนูด้วย คือมันเคยโดนหนูกัดที่หูอะ แล้วมันก็ไม่มีหู ก็คือเมื่อก่อนมีหูนะครับ แต่ว่า ไม่มีหูแล้วตอนนี้ สิ่งที่ทำให้โดเรม่อนเป็นแมวที่พิเศษก็คือ มันมีกระเป๋าหน้าท้อง กระเป๋าหน้าท้องที่คล้าย ๆ กับกระเป๋าจิงโจ้อะครับ ด้านในกระเป๋าจะมีของวิเศษอยู่นับพันชนิดเลยนะครับ ยกตัวอย่างเช่น คอปเตอร์ไม้ไผ่ คอปเตอร์ไม้ไผ่มันจะเป็น เอ่อ.. แท่งไม้ คล้าย ๆ กับไม้ไอติมนะครับ อันเล็ก ๆ ติดไว้บนหัว แล้วมันก็จะหมุนเหมือนกับ เฮลิคอปเตอร์ มันจะทำให้เราบินได้นะครับ บินไปไหนมาไหนก็ได้ ซึ่งเป็น เอ่อ.. อุปกรณ์ที่ใช้ในการเดินทาง เอ่อ.. ในเรื่องโดเรม่อนนะครับ ต่อไปก็เป็น ไทม์แมชชีน นะครับ ไทม์แมชชีน ก็จะเป็นเครื่องย้อนเวลานะครับ เอาไว้ย้อนเวลาไปในอดีต ลักษณะของมันจะคล้าย ๆ กับ พรมวิเศษของอาลาดินนะครับ ในเนื้อเรื่องหลาย ๆ ตอนของโดเรม่อน มักจะใช้ไทม์แมชชีนในการย้อนอดีตไปในยุคไดโนเสาร์บ้าง ยุคคนป่าบ้าง อะไรอย่างงี้นะครับ ต่อไปก็เป็น ประตูทะลุมิติ นะครับ ประตูนี้สามารถทำให้เราเดินทางไปไหนก็ได้นะครับ คือโดเรม่อนจะเอาประตูออกมาจากกระเป๋า แล้วก็เปิดประตู แล้วอีกด้านหนึ่งของประตู จะเป็นสถานที่ที่เราอยากจะไปนะครับ อย่างเช่น อยากจะไปโรงเรียน ก็เปิดประตูแล้วก็ไปโผล่โรงเรียนเลยนะครับ สุดท้ายที่ใช้บ่อยก็คือ ไฟฉายย่อส่วนนะครับ ไฟฉายย่อส่วนก็คือ ไฟฉายธรรมดาเนี้ยแหละ แต่ถ้าเกิดว่าเราส่องไปที่ใคร คน คนนั้นก็จะตัวเล็กลงหรือว่าใหญ่ขึ้นก็ได้นะครับ สามารถใช้ได้กับ สิ่งของ คน ทุกอย่างได้เลยนะครับ อย่างเช่นไดโนเสาร์อย่างเงี้ย มันวิ่งไล่โดเรม่อนอยู่ ก็ใช้ไฟฉายเนี้ย ย่อส่วนมัน มันก็จะตัวเล็กลงนะครับ ตัวเท่ามดเลย ในเรื่องโดเรม่อน ก็จะมีตัวละครอื่น ๆ อีก ที่เป็นตัวละครหลักนะครับ อย่างเช่น โนบิตะ ซึ่งเป็นเด็กจอมขี้เกียจ ไม่เอาไหน เรียนก็ไม่เก่ง กีฬาก็ไม่เก่ง แต่ว่ายิงปืนโคตรแม่นเลยนะครับ โนบิตะเป็นพระเอกในเรื่องโดเรม่อนนะครับ นอกจากนี้ยังมี ไจแอนท์ ซูเนโอะ ชิซูกะ ซึ่งผมไม่ขออธิบายรายละเอียดละกันนะครับ ลองไปหาดูเอาเองละกัน ผมเป็นคนที่ชอบดูเรื่องโดเรม่อนนะครับ สมัยเด็ก ๆ คือ โดเรม่อนเนี่ย มันมีจุดสนใจก็คือ กระเป๋าหน้าท้องของมัน ซึ่งในกระเป๋าจะมีของวิเศษต่างๆ มากมาย ตอนที่เราเป็นเด็กเนี่ย เราก็ เอ่อ.. อยากจะรู้ว่าข้างในกระเป๋าโดเรม่อนเนี่ย มันมีอะไรอีก เราก็เลยติดตามดู แต่ละตอน แต่ละตอนไป ซึ่งเนื้อเรื่องมันก็สนุกดีนะครับ ทำให้เราได้เกิดแง่คิด เกิดมุมมองต่าง ๆ ส่งเสริมจินตนาการของเด็กนะครับ สำหรับใคร ที่ยังไม่เคยดูเรื่องโดเรม่อน ก็ลองไปหาดูนะครับ มันเป็นเรื่องที่น่าสนใจเลยทีเดียว นอกจากแมวหุ่นยนต์ในเรื่องโดเรม่อนแล้ว ในบทนี้ผมก็จะพูดถึงเรื่องแมวตัวใหญ่ด้วยนะครับ แมวตัวใหญ่ที่ผมหมายถึงก็คือ เสือ นะครับ เสือเป็นสัตว์เลี้ยงลูกด้วยนม เหมือนกับแมวนั่นแหละครับ ออกลูกเป็นตัว หน้าตาเหมือนแมว แต่ว่าขนาดใหญ่กว่ากันเยอะเลยนะครับ เสือก็มีหลายสายพันธุ์นะครับ มีตั้งแต่เสือโคร่ง เสือดาว เสือชีตาร์ เสือจากัวร์ เสือดำ เสือนู่น เสือนี่ เยอะแยะไปหมดเลยนะครับ เสือเป็นสัญลักษณ์แห่งความดุดัน ความน่าเกรงขาม ความโหดเหี้ยม ความกล้าหาญ ความแข็งแกร่ง ซึ่งในวงการทหาร เขาจะเรียกคนที่มีความเก่งกาจต่าง ๆ ว่า เสือ นะครับ อย่างเช่น ทหารเสือ เสือป่า เสือพราน เป็นต้นนะครับ ในอดีตเคยมีโจรที่มีชื่อเสียงกระฉ่อนไปทั่ว คือเป็นโจรที่มีความ เอ่อ.. ร้ายกาจมาก ๆ เขาจะตั้งชื่อตัวเองว่า เสือ นะครับ อย่างเช่น เสือดำ เสือใบ เสือมเหศวร เอ่อ.. แต่ว่า คำว่า “เสือใบ” มันมีความหมายแฝงอื่น ๆ อีกนะครับ มันแปลว่า คนที่ชอบผู้ชายแล้วก็ผู้หญิงในเวลาเดียวกัน คือ เอาผู้ชายก็ได้ ผู้หญิงก็ได้นะครับ คำว่า เสือ ยังถูกใช้ในสัญลักษณ์ทางไสยศาสตร์ เวทมนตร์ดำต่าง ๆ นะครับ อย่างเช่น เสือสมิง ซึ่งแปลว่า คนที่ใช้เวทมนตร์ดำ จนแบบ โดนพลังเวทมนตร์ครอบงำ แล้วตัวเองก็แปลงร่างกลายเป็นเสือได้ อะไรอย่างงี้นะครับ แล้วยังมีเรื่องของ ยันต์เสือเผ่น ซึ่งมันเป็นรอยสักนะครับ เชื่อกันว่า คนที่สักยันต์เสือเผ่น มันจะทำให้กลายเป็นคนที่น่าเกรงขาม เป็นคนที่มีความกล้าหาญ แข็งแกร่ง โดนฟันไม่เข้า ยิงไม่เข้า อะไรอย่างงี้นะครับ เสือยังมีความเกี่ยวข้องกับสุภาษิตโบราณด้วยนะครับ คือในสมัยก่อนเนี่ย เขาจะมีสุภาษิตโบราณที่กล่าวว่า “เสือสองตัวอยู่ถ้ำเดียวกันไม่ได้” ซึ่งมีความหมายคือ คนเก่งสองคน มักจะไม่สามารถอยู่ร่วมกันได้นะครับ หรืออีกสำนวนหนึ่งที่ว่า “ชาติเสือไว้ลาย ชาติชายไว้ชื่อ” ซึ่งแปลว่า เราต้องรักษาเกียรติแห่งความเป็นลูกผู้ชายไว้นะครับ อีกสำนวนหนึ่งนะครับ “หน้าเนื้อ ใจเสือ” ซึ่งแปลว่า คนที่ภายนอกดูดี เหมือนกับเป็นคนใสซื่อบริสุทธิ์ แต่ว่าจริง ๆ แล้ว เป็นคนที่โหดเหี้ยม จิตใจดุร้ายเหมือนกับเสือนะครับ ปัจจุบันนี้ เสือจัดอยู่ในสัตว์สงวนนะครับ คือเป็นสัตว์ที่เขาคุ้มครองเอาไว้ เพราะว่า มันใกล้สูญพันธุ์แล้ว และในประเทศไทยมีวัดที่เลี้ยงเสือด้วยนะครับ